Viëhr hùbbe de las van den daahg en de brennende hits gedraahge
Viëhr hùbbe de las van den daahg 

en de brennende hits gedraahge. 

(Matt. 20, 01-16)

20 01 Want ‘t kuëhninkriehk 

van den hiëhmel vilt te vergeliehke 

mit den hiër van enen hoahf, 

dèè ‘t sjmùhrges vreug t’r-op oeht góng 

óm daahgluëndisj aahn te nuhmme 

vuër ziene wiehngaard. 

02 En wiej hèè ‘t mit de wèhrkluej 

èns woar woëhre 

dat ze eehnen denaahriej per daahg 

zowwe kriehge, 

sjikden hèè huhn noa ziene wiehngaard. 

03 En wiej hèè óm een oër of nuëhge 

d’r-op oeht góng, zoog hèè ahngeren 

op de mehrt sjtoan niks te doëh. 

04 En hèè zag: 

Goat ooch giëhr noa de wiehngaard, 

en ich zal uch gèèhve, wat richvèèrdig is. 

05 En ziehj góhngen der hèèhr. 

En róndj twellef en driehj oër 

góng hèè wèèr d’r-op oeht en dèj ‘t zellefde. 

06 En wiej hèè róndj viehf oër 

d’r-op oeht góng, 

tróf hèè wèèr ahngeren aahn, diej doa sjtóhnge

en zag tèèngen huhn: 

Woëróm sjtoat giër hiehj 

de gahnsen daahg niks te doëh? 

07 Ziej zagte tèèngen hèùm: 

Ómdat niëhmes betaahld wehrk 

vuër ós hèèt .

Hèè zag tèèngen huhn: 

Goat giëhr oohch noa de wiehngaard. 

08 En wiej ‘t oavend woar woëhre, 

zag den hiër van de wiehngaard 

tèènge zienen opzichter: 

Roop de wèhrkluej en gèèhf hun de loën, 

te beginne biej de lèste bis de iësjte. 

09 En diej róndj vîef oër woare kóhmme, 

kreehgen eehnen denaahriej de mahnne. 

10 Noew mèhnden diejgenige 

diej ‘t iësjte woare kóhmme, 

dat ze miëh zowwe kriehge. 

Mê oohch diej 

kregen eehnen denaahriej de mahnne. 

11 En wiej ze dat kreehgte, 

protestèèrde ze biej den hiër van den hoahf 

12 en zagte: 

Diej lèsten hùbben één oër gewèhrk 

en giër hùb huhn geliehk gesjtèld mit ós, 

diej de las van den daahg 

en de brennende hits hùbbe gedraahge. 

13 En hèè geef eehne van dehn ahntjwoëhrd 

en zag: 

Kammeroat, ich doën dich geehn óhnrech aah. 

Bès doew ‘t neet mit mich èns woëhren 

dats se eehnen denaahriej zos kriehge? 

14 Pak ‘t dint en gahnk eweg. 

Ich wihl aan dèè lèste gèèhve wiej aan dich. 

15 Dahrf ich neet mit ‘t mint doëh 

wat ich wihlle?

Of kiks te koad, ómdat ich good bèhnne? 

16 Zoë zullen de lèste iësjte zihn, 

en de iësjte lèste. 

Want vèùl zihnt ter gerope, 

wiënig èèhvels oehtverkoahre.

Limburgish
Biehbel
Hoesloze teks